laion/Wikipedia-Exotic huggingface dataset:
ויקיפדיה המודפסת

ויקיפדיה המודפסת היא פרויקט אמנות של מייקל מאנדיברג בשיתוף ויקיפדיה האנגלית. במהלך הפרויקט הודפסו 106 כרכים מתוך 7,473 הכרכים של ויקיפדיה האנגלית כפי שהייתה קיימת ב-7 באפריל 2015 והוכנה גם תפאורה המציגה את הכריכה של כ-1,980 כרכים נוספים (אשר לא הודפסו). 36 כרכים נוספים שבהם כל 7.5 מיליון התורמים שתרמו לוויקיפדיה האנגלית היו גם כן חלק מהפרויקט. תוכן העניינים בלבד מתפרס על 91 כרכים בעלי 700 עמודים לכרך. הכרכים המודפסים כוללים רק את תוכנם של הערכים. תמונות והערות אינן כלולות. הפרויקט הוצג בגלריית דני בניו יורק בקיץ 2015. מייקל חשב לראשונה על הפרויקט ב-2009, אך נתקל בקשיים טכניים. הוא ביקש משותפו לפרויקט, יונתן קיריפאראן, לסייע עם תוכנת הקוד, לקמפל אותה, לעצב אותה ולעלות הורדה של כל התוכן בוויקיפדיה האנגלית. קובצי ההדפסה הועלו להוצאת הספרים Lulu.com והם זמינים להדפסה ככרכי נייר. המוטיבציה של מייקל הייתה לענות על השאלה, "כמה גדול זה?". כישות Big data, גודלה נמצא על סף מאגר מידע הניתן להצגה כאוסף רב של כרכים, אך לא גדול עד כדי כך שהצגת המידע באופן פיזי היא על גבול הבלתי אפשרי, כגון קובצי הנתונים של פייסבוק או NSA‏. קתרין מאהר, באותה עת דוברת קרן ויקימדיה (מאז שנת 2016 מנכ"לית הקרן), תיארה אותו כ"מחווה של ידע" ו"מחווה אדירה וחסרת משמעות". ויקימדיה שיתפה פעולה עם הפרויקט ועם הוצאת הספרים Lulu.com כדי לסייע במימון. המשימה נמשכה שלוש שנים, ותהליך ההעלאה נמשך 24 ימים, 3 שעות ו-18 דקות. המשימה הושלמה ב-12 ביולי 2015.‏ PediaPress ניסתה לגייס כסף לכיסוי על הוצאות ההדפסה ב-Indiegogo ב-2014, אך הפרויקט נעצר. מייקל מעריך כי עלויות ההדפסה של תדפיס מלא הן כ-500,000 דולר. בתערוכת האמנות דני הוצג רק חלק קטן מהכרכים המודפסים. על הקיר נראו כ-2,000 כרכים שהוצגו כטפטים על הקיר. קובצי ההדפסה הועלו לאתר Lulu.com‏. מדיה וקבצים בנושא ויקיפדיה המודפסת בוויקישיתוף אתר האינטרנט הרשמי של ויקיפדיה המודפסת (באנגלית) כל הכרכים, באתר printwikipedia. Sawers, Paul (17 ביוני 2015). "You can soon buy a 7,471-volume printed version of English Wikipedia for $500,000". VentureBeat. נבדק ב-29 בינואר 2016. {{cite web}}: (עזרה) Jennifer Schuessler, “Moving Wikipedia From Computer to Many, Many Bookshelves” New York Times, 16 June 2015 Wikipedia, Volume 0873, Arturo O'Farrill Jr. --- Art Deco, Publisher Michael Mandiberg, 2015, page 611450 ISBN 9781329244580 Natalie Hegert, “Standing Out in the Crowd: 10 Summer Solo Shows Around the World in 2015", MutualArt.com, 24 June 2015 "Print Wikipedia, in 7,600 volumes, to sell for $500,000", The Hindu, 22 June 2015 "Why Print Copies of Wikipedia?" Schuessler, Jennifer (13 ביולי 2015). "Print Wikipedia Project Reaches Final Entry". The New York Times. נבדק ב-13 ביולי 2015. {{cite news}}: (עזרה) Hannah Ghorashi, “From AAAAA! ToZZZAP!: Michael Mandiberg on his plan to print Wikipedia”, ARTnews, 24 June 2015
גילברט בייקר

גילברט בייקר (באנגלית: Gilbert Baker;‏ 2 ביוני 1951 – 31 במרץ 2017) היה אמן ומעצב אמריקאי הומוסקסואל גלוי ופעיל זכויות אדם שעיצב את "דגל הקשת", שהיה גרסתו הראשונה של דגל הגאווה. בייקר נולד בשניוט, קנזס וגדל בפארסונס, קנזס. אביו היה שופט ואמו הייתה מורה. בשנים 1970 - 1972 הוא שרת בצבא בסן פרנסיסקו. לאחר פרישתו מהצבא, הוא לימד את עצמו לתפור ובמיומנות זו שרכש החל ליצור דגלים וכרזות למען זכויות הומואים ובמצעדי מחאה נגד המלחמה. בתקופה זו הוא פגש והתחבר עם הארווי מילק. בשנת 1978 הוא יצר את דגל הקשת שאותו צבע ידנית בעזרתם של 30 מתנדבים, והיו בו שמונה פסי צבע, שכל אחד סימל משמעות שונה (ורוד - מיניות, אדום - חיים, כתום - בריאות, צהוב - אור השמש, ירוק - טבע, טורקיז - אמנות, אינדיגו - הרמוניה וסגול - רוחניות). מילק רכב מתחת לדגלי הקשת הראשונים שהכין בייקר במצעד הגאווה של סן פרנסיסקו ביוני 1978, חודשים ספורים לפני שנרצח. בשנת 1979 החל בייקר לעבוד בחברת "דגלי פאראמאונט" (.Paramount Flag Co) בסן פרנסיסקו. הוא עיצב אירועים עבור דיאן פיינשטיין, ראש ממשלת סין, נשיאי צרפת, מלך ספרד, ונצואלה והפיליפינים ועוד רבים אחרים. הוא גם עיצב אירועים למען זכויות האזרח ולמצעדי גאווה בסן פרנסיסקו. בשנת 1984 הוא עיצב את הדגלים לוועידה הדמוקרטית לנשיאות. בשנת 1994 עבר בייקר להתגורר בניו יורק. הוא המשיך ביצירה שלו ובאקטיביזם. באותה שנה הוא יצר את הדגל הגדול ביותר בעולם (באותו העת) לחגיגות יום השנה ה-25 לפרוץ מהומות סטונוול. בשנת 2003 הנציח בייקר את יום השנה ה-25 ליצירת דגל הקשת, ביצירת דגל קשת שנמתח ממפרץ מקסיקו לאוקיינוס האטלנטי בקי וסט. לאחר ההנצחה, הוא שלח חלקים של הדגל הזה ליותר מ-100 ערים ברחבי העולם. האירוע תועד בסרט באורך מלא של מארי ג'ו פרון. בשנת 2008 יצר מחדש את דגל הקשת לכבוד הסרט מילק שהיה מועמד לפרס האוסקר. בשנת 2015 נרכש הדגל על ידי המוזיאון לאמנות מודרנית והוא מוצג בגלריות העיצוב העכשווי. בייקר נפטר בשנתו ב-31 במרץ 2017, בגיל 65, בניו יורק. מדיה וקבצים בנושא גילברט בייקר בוויקישיתוף אתר האינטרנט הרשמי של גילברט בייקר סוכנויות הידיעות, מת האיש שעיצב את דגל הגאווה, באתר ynet, 1 באפריל 2017 גילברט בייקר, באתר "Find a Grave" (באנגלית) גילברט בייקר, סרטונים בערוץ היוטיוב גילברט בייקר, במסד הנתונים הקולנועיים IMDb (באנגלית)
תומאס ונדל

תומאס ס. ונדל (באנגלית: Thomas S. Vandal) (26 בינואר 1960 - 7 באוקטובר 2018) היה קצין בדימוס בדרגת לוטננט גנרל. בתפקידו האחרון שירת כמפקד הארמייה השמינית של צבא ארצות הברית וראש מטה הפיקוד המשולב ארצות הברית-קוריאה הדרומית. ונדל נולד ברוד איילנד. ב-1982 סיים לימודיו באקדמיה הצבאית של ארצות הברית והתגייס לצבא ארצות הברית. עבר קורס קציני ארטילריה בסיסי ושירת כקצין תותחנים במרכז אש סוללתי, סגן מפקד סוללה וקצין במרכז אש גדודי של הגדוד הראשון ברגימנט הארטילריה 17 בפורט סיל שבאוקלהומה. לאחר קורס קציני ארטילריה מתקדם הוצב בגרמניה המערבית ושירת כקצין תכנון ומפקד סוללה בגדוד הרביעי של רגימנט הארטילריה ה-29 בדיוויזיית החי"ר השמינית. סיים לימודים במכללה לפיקוד ומטה של הצבא והוצב בדיוויזיית הפרשים הראשונה. שירת כקצין אג"ם במטה בגדוד השני של רגימנט הארטילריה ה-81, וכסגן מפקד וקצין אג"ם במפקדת הארטילריה של הדיוויזיה. פיקד על הגדוד הראשון ברגימנט הארטילריה ה-37 של דיוויזיית החי"ר השנייה בפורט לואיס שבוושינגטון. בשנים 2004–2005 פיקד על בריגדת הארטילריה 75 ולחם עמה במלחמת עיראק בתמיכה לכוחות דיוויזיית הפרשים הראשונה. לאחר מכן שירת במשך שלוש שנים במרכז האימונים הרב-לאומי בהוהנפלס שבגרמניה. בשנים 2008–2010 שירת כסגן מפקד דיוויזיית החי"ר השלישית ובמסגרת זו השתתף במבצע שחר חדש בעיראק. באוקטובר 2011 מונה לראש ענף מבצעים, גיוס וכוננות במחלקת הצבא של ארצות הברית. ביוני 2013 מונה למפקד דיוויזיית הח"יר השנייה המוצבת בקוריאה הדרומית. בפברואר 2015 מונה לעוזר ראש מטה וקצין אג"ם פיקוד כוחות האו"ם וארצות הברית בקוריאה הדרומית. בפברואר 2016 מונה למפקד הארמייה השמינית בפיקוד כוחות ארצות הברית בקוריאה, המרכזת את כוחות צבא ארצות הברית בקוריאה הדרומית. מילא תפקיד זה עד ינואר 2018 ופרש מהצבא. ונדל בעל תואר שני בניהול מאוניברסיטת ובסטר ובעל תואר שני בלימודי ביטחון לאומי ממכללת המלחמה הלאומית. נשוי לדורין ואב לשלושה בנים, כולם קצינים בצבא. מדיה וקבצים בנושא תומאס ונדל בוויקישיתוף ביוגרפיה באתר פיקוד כוחות ארצות הברית בקוריאה תומאס ונדל, באתר "Find a Grave" (באנגלית)
סוטו

האם התכוונתם ל... אישים: אלחנדרו מוררה סוטו – כדורגלן קוסטה ריקני אלקין סוטו – כדורגלן קולומביאני ארננדו דה סוטו – מגלה ארצות וקונקיסטאדור ספרדי גבריאל סוטו – שחקן ודוגמן מקסיקני דארן סוטו – פוליטיקאי אמריקאי ז'אן-מארי סוטו – חסיד אומות העולם ודיפלומט מצרפת חואנה סוטו – ספורטאית נכה מקסיקנית טליסה סוטו – דוגמנית ושחקנית אמריקאית מרקו אורליו סוטו – מנשיאי הונדורס אחר: דה סוטו – חטיבה בחברת הרכב קרייזלר דה סוטו דה-לוקס – היא מכונית סלון שיוצרה על ידי חטיבת "דה סוטו" בחברת קרייזלר האמריקאית בין השנים 1946–1952 דה סוטו דיפלומט – היא מכונית סלון שיוצרה על ידי חטיבת "דה סוטו" בחברת קרייזלר האמריקאית, אשר יועדה לשוקי יצוא מחוץ לארצות הברית למעט קנדה, בין השנים 1946–1962 דוקטור דה סוטו – הוא ספר ילדים מאת ויליאם סטייג, בתרגומו של יהודה מלצר סטו (פירושונים) סוטו (בודהיזם) – זרם של בודהיזם ביפן סוטו (קבוצה אתנית) – שבט הממוקם בעיקר בדרום אפריקה
When We Were Young

"When We Were Young" (בעברית: "כשהיינו צעירים") הוא שיר של הזמרת הבריטית אדל, אשר יצא לאור ב-22 בינואר 2016 כסינגל השני מתוך אלבומה השלישי, 25. השיר הוא בלדת נשמה, עם מילים שמדברות על זיכרונות העבר עם אדם אהוב. עם יציאתו, זכה השיר לשבחים קריטיים ממבקרי המוזיקה, אשר שיבחו את מילות השיר ואת השירה של אדל. אדל כתבה את השיר ביחד עם טוביאס ג'סו ג'וניור, והוא הופק על ידי אריאל רכטשייד. עטיפתו של הסינגל מראה לנו את אדל בילדותה כשהיא מחייכת, וזאת בעקבות שמו שבו ניסתה אדל לחזור אל העבר, תוך כדי שימוש בתמונת ילדות כעטיפה רשמית. ביום שאדל העלתה את הקליפ לערוצה ביוטיוב הקליפ צבר למעלה מ-6 מיליון, ונכון לפברואר 2024, הוא גרף למעלה מ-684 מיליון צפיות, והוא השלישי הנצפה ביותר מהאלבום. הקליפ הוא הופעה בשידור חי של אדל באולפן הקלטות שלה. השיר זכה להצלחה נאה בעולם ואף הצליח בשיאו להגיע אל המקום ה-14 במצעד הבילבורד הוט 100. מידע על היצירה "When We Were Young" באתר מיוזיק בריינז Adele Lyrics - When We Were Young, www.azlyrics.com (באנגלית) "When We Were Young" by Adele Review | Pitchfork, pitchfork.com (באנגלית) When We Were Young - Gayle Tufts | Song Info | AllMusic, AllMusic Kermode, Mark; critic, Observer film (2015-04-05). "While We're Young review – humour tempered with experience". The Guardian (באנגלית בריטית). ISSN 0261-3077. נבדק ב-2017-10-20. YouTube Stats of Adele - When We Were Young (Live at The Church Studios), kworb.net AdeleVEVO (2015-11-17), Adele - When We Were Young (Live at The Church Studios), נבדק ב-2017-09-18 AdeleVEVO, YouTube Adele, Billboard http://www.aria.com.au/pages/SingleAccreds2016.htm, www.aria.com.au (באנגלית) FIMI - Certificazioni - FIMI, www.fimi.it (באיטלקית) "Gold & Platinum - RIAA". RIAA (באנגלית אמריקאית). נבדק ב-2018-07-17. ultratop.be - ULTRATOP BELGIAN CHARTS, ultratop.be www.bpi.co.uk Adele's Official Top 20 biggest songs, www.officialcharts.com (באנגלית) "Adele "When We Were Young"". IFPI.dk (בדנית). 2017-10-17. נבדק ב-2018-07-17. Certificados Musicales... - Certificados Musicales Amprofon, www.facebook.com rianz.org.nz(הקישור אינו פעיל) "Gold/Platinum - Music Canada". Music Canada (באנגלית אמריקאית). נבדק ב-2018-07-17. Sverigetopplistan - Sveriges Officiella Topplista, www.sverigetopplistan.se (ב־) Adele | ChartMasters stats added to the op!, ATRL (באנגלית) Adele - When We Were Young (Radio Date: 22-01-2016), EarOne When We Were Young - Single by Adele on Apple Music, itunes.apple.com When We Were Young - Single by Adele on Apple Music, itunes.apple.com
עימאד יונס

עימאד יונס (בערבית: عماد يونس) הוא יזם ערבי-ישראלי בתחום הטכנולוגיה. בעלים, נשיא ומייסד משותף של חברת הטכנולוגיה הרפואית “אלפא אומגה”. חבר הוועד המנהל של הטכניון. חבר הוועד המנהל של מיזם קולקטיב אימפקט. יונס הוא בוגר הנדסת חשמל ואלקטרוניקה בטכניון (1983). בשנת 1993 שב יחד עם אשתו, רים יונס (אותה הכיר בטכניון), מחיפה לנצרת, כדי להקים במשותף בעיר את חברת “אלפא אומגה”, חברה גלובלית שמפתחת, מייצרת ומשווקת ציוד רפואי המסייע למנתחי מוח לנווט תוך כדי הניתוח. הציוד מבוסס על טכנולוגיה של החדרת אלקטרודה דקה לתוך המוח המאפשרת למנתח לזהות אזור ספציפי במערכת העצבים המרכזית, על ידי רישום, פיענוח וניתוח של הפעילות התאית. היישום המרכזי של הטכנולוגיה בניתוחים מבוססי גירוי מוחי עמוק (DBS) לטיפול בסימפטומים של מחלת פרקינסון. הציוד משמש גם למחקר במדעי המוח. זו חברת ההיי-טק הראשונה בחברה הערבית בישראל. החברה זכתה באות הוקרה על מובילות חברתית סביבתית בתעשייה בצפון לשנת 2014 מטעם התאחדות התעשיינים בישראל, ונכון לשנת 2017 היא מעסיקה קרוב ל-100 עובדים. בין השנים 2003-1994 ייסד עם אשתו את חברת “אלפא קאד”, המתמחה באספקת פתרונות תיב"ם לתחום הבניה. מתגורר בנצרת עם אשתו רים יונס, ואב לשלושה. משפחה ערבית-נוצרית. זכה באות התעשיין בבית הנשיא 2018. פרס לשכת המסחר ישראל-אמריקה 2018 מדיה וקבצים בנושא עימאד יונס בוויקישיתוף גיא גרימלנד וטלי חרותי סובר, למגזר הערבי אין יוסי ורדי, באתר TheMarker‏, 21 בנובמבר 2010(הקישור אינו פעיל, 4.9.2021) תני גולדשטיין, אבו-סטארט-אפ: ההיי טק הערבי פורח בגליל, באתר ynet, 30 במרץ 2011 אביטל להב, "ולתפארת כלכלת ישראל": יצואנים פורצי דרך, באתר ynet, 22 באפריל 2015 רעות שפיגלמן, "האבטלה במגזר הערבי גורמת להפסד של מיליארדים למשק", באתר כלכליסט, 19 ביוני 2016 עימאד יונס, ברשת החברתית LinkedIn אתר חברת אלפא אומגה אות הוקרה על מובילות חברתית סביבתית בתעשייה בצפון לשנת 2014, באתר התאחדות התעשיינים "החוצפה הישראלית המבורכת", באתר ערוץ 7, 8 ביולי 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
איב דרייפוס

איב דרייפוס (בצרפתית: Yves Dreyfus;‏ 17 במאי 1931 – 16 בדצמבר 2021) היה סייף צרפתי-יהודי. זכה בשתי מדליות ארד אולימפיות (מלבורן 1956 וטוקיו 1964) והיה שלוש פעמים אלוף עולם בדקר קבוצתי וסגן-אלוף העולם (גדנסק 1963) בדקר אישי. דרייפוס נולד וגדל בקלרמון-פראן. היה צאצא של אלפרד דרייפוס. באולימפיאדת מלבורן (1956) זכה דרייפוס במדליית ארד בתחרות הקבוצתית בדקר. באולימפיאדת רומא (1960) סיים דרייפוס במקום שישי בתחרות האישית בדקר. במדליית הכסף זכה היהודי אלן ג'יי מבריטניה ובמקום השביעי סיים היהודי בן ארצו ארמנד מויאל. נוסף לכך, הוא סיים במקום תשיעי בתחרות הקבוצתית בדקר. במכביה השישית שנערכה בשנת 1961 זכה דרייפוס במדליית זהב בתחרות האישית בדקר. באליפות העולם שנערכה בבואנוס איירס, ארגנטינה בשנת 1962 זכה דרייפוס במדליית ארד בתחרות דקר אישי. באליפות העולם שנערכה בגדנסק, פולין בשנת 1963 זכה דרייפוס במדליית כסף בתחרות דקר אישי. באולימפיאדת טוקיו (1964) זכה דרייפוס במדליית ארד בתחרות הקבוצתית בדקר ובמקום 18 בתחרות האישית בדקר. במכביה השביעית שנערכה בשנת 1965 זכה דרייפוס במדליית כסף בתחרות האישית בדקר. במכביה העשירית שנערכה בשנת 1977 זכה דרייפוס בשתי מדליות זהב, בתחרות האישית ובתחרות הקבוצתית בדקר. מדיה וקבצים בנושא איב דרייפוס בוויקישיתוף איב דרייפוס, באתר olympedia.org איב דרייפוס, באתר Sports 123 (באנגלית) איב דרייפוס, באתר Jews in Sports (באנגלית) היהודים באולימפיאדה, מעריב, 12 באוקטובר 1964 לקראת המכביה, חרות, 17 במרץ 1961
אנואר שאול

אנואר שאול (בערבית: أنور شاؤول‏ 1904, אל-חלה – 14 בדצמבר 1984), משורר ועיתונאי יהודי-עיראקי, יליד אל-חלה. בין השנים 1924–1925 ערך את העיתון הציוני העיראקי "אל-מצבאח" ("המנורה"). באותה תקופה כתב גם שירים המבטאים את אמונתו בלאומיות היהודית. במשך שלוש שנים שימש כמזכיר הקהילה היהודית בבגדאד, אך אז החל מתנכר לקהילה היהודית, וב-1937 אף חתם על הצהרה אנטי-ציונית. בשנת 1929 הקים את השבועון הספרותי "אל-חאציד" (בערבית: الحاصد, "הקוצר"), אותו ערך עד שנת 1938. השבועון הציג פרשנות פוליטית, שכללה בין היתר ביקורת על הפשיזם האירופי ותמיכה בעצמאות מלאה לעיראק מבריטניה. תחת הנהגתו, הפך "אל-חאציד" לשבועון העיראקי החשוב ביותר. שאול היה העיראקי הראשון שעסק בבעיות עממיות ודרש לבטל את הרעלה וכן שיפור מעמדן של הנשים. סיפוריו הראשונים פורסמו ב-1930 באנתולוגיה "היבול הראשון". ליקט ב-1937 אנתולוגיה של סיפורים קצרים מתורגמים בשם "סיפורי המערב". ספריו האחרים הם "בהמולה של העיר", 1955 וכרך שירים, "לחישות הזמן", 1956. שאול ראה עצמו יהודי עיראקי בן העם העיראקי; תחילה לא עלה לישראל עם גל העלייה הגדול של יהדות עיראק במבצע עזרא ונחמיה ב-1951, אך אחרי 20 שנה, בשנת 1971, עזב את עיראק לישראל בשל רדיפת השלטון העיראקי אחר היהודים שנותרו. בישראל כינס ופרסם את שיריו בערבית, וכן כתב ופרסם בשנת 1980 את האוטוביוגרפיה "סיפור חיי בארץ הנהריים", אשר פורסם בערבית ולא תורגם לעברית. נפטר ב-1984 בקיראון שליד תל אביב והוא בן 80. אנוור בן-שאול, דף שער בספרייה הלאומית Grave information for anwar shaul, located in the Holon Cemetery Encyclopedia of Jews in the Islamic World, Shā’ūl, Anwar (באנגלית) Shaul (Shaool), Anwar ששון סומך: ספרות ללא קהל – על סופרים יהודים כותבי ערבית בישראל A common culture did not save the Jews of Iraq ערך זה הוא קצרמר בנושא אישים ובנושא ספרות. אתם מוזמנים לתרום לוויקיפדיה ולהרחיב אותו.
רנצ'ו מיראז'

רנצ'ו מיראז' (באנגלית: Rancho Mirage) היא עיר קיט הנמצאת במחוז ריברסייד בקליפורניה שבארצות הברית. העיר נוסדה ב-1973 על בסיס מיזוג מיראז' קוב עם חמישה יישובים הידועים כ"קהילות קוב". בתחילת דרכה חיו בעיר כ-3,000 תושבים קבועים. על פי מפקד האוכלוסין של ארצות הברית העיר משתרעת על שטח כולל של 64 קילומטר רבוע, מתוכם 63 קילומטר רבוע קרקע ו-1 קילומטר רבוע (1.57%) מים. על פי מפקד האוכלוסין של שנת 2010, מנתה אוכלוסיית העיר 17,218 איש, לעומת 13,249 איש בשנת 2000. במהלך עונת הקיט עולה שיעור האוכלוסייה מעל 20,000 תושבים. העיר ממוקמת בין קת'ידרל סיטי לבין פאלם דזרט והיא אחד מתשע הערים של עמק קואצ'לה. בבית המחוקקים של מדינת קליפורניה, רנצ'ו מיראז' מיוצגת במחוז ה-28 של קליפורניה, המיוצג כיום (2017) על ידי ג'ף סטון מהמפלגה הרפובליקנית. בבית הנבחרים של ארצות הברית, רנצ'ו מיראז' מיוצגת במחוז הקונגרס ה-36 של קליפורניה, המיוצג כיום על ידי ראול רואיז מהמפלגה הדמוקרטית. מדיה וקבצים בנושא רנצ'ו מיראז' בוויקישיתוף אתר האינטרנט הרשמי של רנצ'ו מיראז' (באנגלית) California’s 36th Congressional District ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
מאדי (נהר)

הנהר מאדי (באנגלית: Muddy River), או בשמו הקודם מואפה (Moapa River) הוא נהר קצר השוכן במחוז קלארק בדרום מדינת נבדה בארצות הברית. הנהר זורם בתוך מדבר מוהאבי, כ-100 קילומטרים צפונית לעיר לאס וגאס. אורכו של הנהר מאדי כ-51 קילומטרים. הוא מתחיל כסדרה של מעיינות חמים בעמק מואפה (Moapa Valley) וזורם לאגם מיד, שבו הוא נשפך לזרוע הצפונית של האגם סמוך לאוורטון (Overton 36°27′38″N 114°21′11″W﻿ / ﻿36.460468°N 114.353162°W﻿ / 36.460468; -114.353162). לפני שנבנה סכר הובר זרם המאדי לתוך הנהר וירג'ין. בסמוך לעיירה גלנדייל נשפך למאדי נחל האכזב מדואו ואלי ווש (Meadow Valley Wash), ושניהם מהווים את מערכת הניקוז העיקרית לדרום-מזרח נבדה. אזור עמק מואפה הוא משכן למגוון רחב של מינים בסיכון, כולל דגים, חסרי חוליות, עופות וצמחים. שלושה מיני דגים בסיכון שוכנים באזור Moapa coriacea (באנגלית Moapa dace), Gila seminuda‏ (Virgin River chub), ו-Crenichthys baileyi moapae‏ (White River springfish). מינים אלו שוכנים במעיינות השונים המכונים מעיינות מאדי (Muddy Springs) המזינים את הנהר מאדי. שירות הדגה וחיות הבר של ארצות הברית יצר את מקלט חיות הבר הלאומי מואפה (Moapa National Wildlife Refuge) ב"אזור הלאומי וורם ספרינגס" (Warm Springs Natural Area), כחלק ממתחם מקלט חיות הבר הלאומי המדברי (Desert National Wildlife Refuge Complex). בניסיון נוסף להגן על בתי הגידול השברירים באזור מעיינות מאדי ולשמר אותם, התארגנו "רשות המים של דרום נבדה" (Southern Nevada Water Authority) וגופים שונים להגנת הסביבה למיזם שמטרתו לשמר מינים אלו. האזור היה מולדתם של הילידים בני שבטי הפאיוט במשך מאות בשנים, כשבני המוהאבי שכנו מדרום. "מואפה" היא מילה בשפת הפאיוט שפירושה "בוצי". אף שהשם "נהר מואפה" היה בעבר השם הרשמי, המקומיים נהגו לתרגם את השם לאנגלית (Muddy באנגלית פירושו בוצי), והשם מאדי הפך לשם הרשמי של הנהר ב-1960. במקור עקב השביל הספרדי הישן אחרי מסלולו של הנהר וירג'ין כל הדרך עד לשפך לנהר הקולורדו ואז המשיך עם הנהר מערבה. ב-1844 גילתה המשלחת של ג'ון פרימונט קיצור דרך שבעטיו נמנע הצורך להגיע עד נהר הקולורדו. הדרך החדשה הובילה בין רסטינג ספרינגס (Resting Springs) בקליפורניה לבין עמק הנהר וירג'ין דרך לאס וגאס ספרינגס וחצתה את הנהר מאדי סמוך לגלנדייל של ימינו. חלוצים מורמונים כבשו דרך לעגלות מסולט לייק סיטי ללוס אנג'לס לאורך דרך זו ב-1847. אחריהם הגיעו המהגרים לקליפורניה ב-1849 בעקבות הבהלה לזהב שרצו להימנע משלגי החורף של הסיירה נבדה, ושיירות העגלות של המתיישבים המורמונים בדרכם להתיישב בסן ברנרדינו ב-1852. מ-1855 הפכה הדרך לנתיב הובלת המשאות בעונת החורף בין יוטה לדרום קליפורניה והיא הייתה פעילה בדרום נבדה לתוך המאה ה-20. מתיישבים מורמונים הקימו כמה יישובים באזור הנהר מאדי ב-1864, כולל העיירה סנט תומאס, שב-1938 שקעה תחת מי אגם מיד, עד שחורבותיה נחשפו מחדש בעקבות ירידת פני האגם. מסיבות שונות, כולל האקלים הקשה, תקופות בלתי צפויות של בצורת, עימותים עם בני הפאיוט שנהגו בעבר לגדל בחלקות שהמורמונים הפקיעו, ומחלוקות עם מדינת נבדה על גובה המיסים נטשו המורמונים את האזור ב-1871. המורמונים חזרו לאזור בשנות ה-80 של המאה ה-19 וכיום יש בו אוכלוסייה מורמונית משמעותית. מדיה וקבצים בנושא מאדי בוויקישיתוף Muddy River/Meadow Valley Wash Project Muddy River Muddy Mission
אלכסנדר אקוסטה

רנה אלכסנדר "אלכס" אקוסטה (באנגלית: Rene Alexander "Alex" Acosta; נולד ב-16 בינואר 1969) הוא דיקן, משפטן ופוליטיקאי אמריקאי, שכיהן כמזכיר העבודה של ארצות הברית תחת ממשלו של דונלד טראמפ מאפריל 2017 עד יולי 2019. אקוסטה נולד ב-16 בינואר 1969 במיאמי שבפלורידה, להורים גולים מקובה הקומוניסטית. בשנת 1990 קיבל תואר ראשון בכלכלה בהצטיינות מהרווארד קולג', ובשנת 1994 סיים את בית הספר למשפטים בהרווארד בהצטיינות. מיד לאחר לימודי המשפטים שימש אקוסטה כעוזרו של השופט סמואל אליטו, שמונה מאוחר יותר לתפקיד שופט בית המשפט העליון של ארצות הברית. בשנת 2002 מונה על ידי הנשיא ג'ורג' ווקר בוש לחבר במועצה הלאומית ליחסי עבודה, ובשנת 2003 לתפקיד עוזר התובע הכללי של ארצות הברית עבור אגף זכויות האזרח במחלקת המשפטים של ארצות הברית. בשנת 2005 התמנה לתפקיד התובע הכללי (הפדרלי) של המחוז הדרומי של פלורידה ובשנת 2008 אישר עסקת טיעון עם ג'פרי אפשטיין. בשנת 2009 החל לכהן כדיקן של הפקולטה למשפטים באוניברסיטת פלורידה אינטרנשיונל. ב-16 בפברואר 2017 הודיע נשיא ארצות הברית דונלד טראמפ במסיבת עיתונאים כי הוא ממנה את אקוסטה למזכיר העבודה. ב-27 באפריל 2017 הוא אושר בסנאט ברוב של 38–60, ויום למחרת הושבע לתפקידו על ידי סגן הנשיא מייק פנס. אקוסטה הוא ההיספני היחידי והראשון בקבינט של ממשל טראמפ. ב-12 ביולי 2019 הודיע אקוסטה על התפטרותו, בעקבות מעורבותו, כתובע הפדרלי למחוז דרום פלורידה, בעסקה המקלה עם עבריין המין שהואשם בסחר בקטינות ג'פרי אפשטיין. אקוסטה סגר בחשאי עסקת טיעון עם אפשטיין (13 חודשים ב"מעצר בתנאי שחרור לעבודה") והעניק לו חסינות מכל ההאשמות הפליליות הפדרליות. הוא עזב את תפקידו ב-19 ביולי לאחר שנמצאו ראיות כי אפשטיין פגע בעשרות נערות. מדיה וקבצים בנושא אלכסנדר אקוסטה בוויקישיתוף Dahlia Lithwick, How Alex Acosta Got Away With It for So Long, Slate Magazine, ‏2019-07-11 (באנגלית) Breaking down Jeffrey Epstein's sweetheart deal - CNN Video, נבדק ב-2020-10-04
מושל טקסס

מושל טקסס (באנגלית: Governor of Texas) הוא ראש הרשות המבצעת (הממשלה) והמושל של מדינת טקסס שבארצות הברית והמפקד העליון של כוחות הצבא הטקסנים. בסמכות המושל לבטל, לאשר או להטיל וטו על חוקים שמועברים בבית המחוקקים של טקסס, וכן לכנס את בית המחוקקים. המושל רשאי להעניק חנינה לפושעים (רק לאחר התייעצות עם מועצת החנינות של טקסס), אך במקרה של בגידה המושל חייב את אישור הסנאט של טקסס. המושל רשאי להדיח ולפטר שרים.  המושל הנוכחי הוא הרפובליקני גרג אבוט, שהושבע לתפקידו ב-20 בינואר 2015. המשרה נוצרה לראשונה עם קבלת חוקת טקסס בשנת 1845. תחילה, על משרת המושל הוטלה תקופת כהונה קצובה שאורכה עד שש שנים, כאשר הבחירות למשרת המושל נערכו כל שנתיים. חוקת 1866, שאומצה בתום מלחמת האזרחים האמריקאית האריכה את תקופת הכהונה לארבע שנים, והגבילה את סך כל תקופת הכהונה ל -8 שנים, משמע שתי תקופות כהונה לכל היותר. בתקופת השיקום, החוקה של 1869 הסירה את הגבלות הכהונה, אך חוקת 1876 קיצרה חזרה את תקופת הכהונה לשנתיים. התיקון שנערך לחוקה ב-1972 האריך שוב את תקופת הכהונה לארבע שנים. הבחירות לתפקיד מושל מדינת טקסס מתקיימות מדי ארבע שנים ביום הבחירות בארצות הברית. המושל מושבע ביום שלישי השלישי של חודש ינואר בכל ארבע שנים יחד עם סגן המושל. המושל אבוט וסגן המושל הנוכחי, דן פטריק הושבעו שניהם לתפקידם ב-20 בינואר 2015. מדיה וקבצים בנושא מושל טקסס בוויקישיתוף אתר האינטרנט הרשמי של מושל טקסס (באנגלית) סגן המושל הוא ממפלגתו של המושל, אלא אם כן מצוין אחרת. התפטר כדי לאייש מושב בבית הנבחרים של ארצות הברית. התפטר בשל סירובו להישבע שבועת אמונים לקונפדרציה. נמלט למקסיקו עם כיבוש טקסס על ידי צבא האיחוד. התפטר עקב חילוקי דעות עם המפקד הצבאי של מחוז טקסס. התפטר כדי לאייש מושב בסנאט של ארצות הברית. התפטר עקב הליך הדחה. בחירות ראשונות לתקופת כהונה של ארבע שנים. התפטר כדי לכהן כנשיא ארצות הברית. 1845 Const. 1869 Const. TX Const. Texas Politics - The Executive Branch
ויקיפדיה הטמילית

ויקיפדיה הטמילית (בטמילית: தமிழ் விக்கிப்பீடியா) היא המהדורה בטמילית של ויקיפדיה, המנוהלת בידי קרן ויקימדיה. היא הוקמה בספטמבר 2003 והגיעה ל-91,000 ערכים במרץ 2017. ויקיפדיה הטמילית היא הוויקיפדיה ה-60 בגודלה, והוויקיפדיה השנייה בגודלה בין השפות ההודיות מבחינת מספר המאמרים. זוהי גם הוויקיפדיה הראשונה ממוצא דרום-הודי שמחזיקה ביותר מ-100 אלף מאמרים. הפרויקט הוא אחד מהמובילים מבחינת איכות משפות דרום אסיה. במיזם כ-135 אלף ערכים ו-187 אלף משתמשים רשומים נכון למרץ 2021. בניגוד לביקורת האקדמית על ויקיפדיה בארצות המערב, ויקיפדיה הטמילית נחשבת למקור מידע חשוב בשפה הטמילית באינטרנט. האנציקלופדיה עוברת פחות ונדליזם בהשוואה לפרויקטים גדולים יותר של ויקיפדיה, בעיקר משום שלפרויקט צמיחה איטית יותר, מפאת מחסור במשאבים או בשירותי אינטרנט באזורים הכפריים של טאמיל נאדו וסרי לנקה. רוב פיתוח הפרויקט נובע מפזורה טמילית בחו"ל. בחודש אפריל 2010, נערך כנס האינטרנט הטמילי לסטודנטים במדינת טמיל נאדו, אשר הודו על הגדלת התוכן לוויקיפדיה הטמילית. התחרות הסתיימה עם יצירת 1,200 מאמרים חדשים שנבדקו באקדמיה על ויקיפדיה הטמילית בנושאים שונים. בספטמבר 2013 ציינה מהדורה זו של ויקיפדיה את יום הולדתה העשירי. אתר האינטרנט הרשמי של ויקיפדיה הטמילית (בטמילית) ויקיפדיה הטמילית, ברשת החברתית פייסבוק דירוג הוויקיפדיות בעולם, ויקימדיה, 22 באוגוסט 2011 סטטיסטיקה של ויקיפדיה הטמילית Tamil Wikipedia 1000 Articles CD Project Proposal – Version 1.0 פוטולוג של האקדמיה הטמילית בוויקיפדיה, ‏27 ביוני 2009 ארכיון חדשות, באתר TheHindu.com (באנגלית) Madhavan, Karthik. "הועלו 1,200 מאמרים חדשים לוויקיפדיה הטמילית". TheHindu.com (באנגלית). נבדק ב-2017-04-03. ויקיפדיה הטמילית חוגגת את יום הולדתה העשירי, באתר TheHindu.com, ‏03-04-2017 גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.